ЧАНДМАНЬ-ӨНДӨР СУМЫН ЕРӨНХИЙ БОЛОВСРОЛЫН СУРГУУЛИЙН                              БАГШ, АЖИЛЧДЫН ХУРЛЫН ТЭМДЭГЛЭЛ
2020 оны 01 дүгээр сарын 10-ны өдөр                                                 Хөхөө
Ерөнхий боловсролын сургуулийн багш, ажилчдын хамт олны хурал  2020 оны 01 дүгээр сарын 10-ний өдөр  Хими биологийн кабинет-101-т болов . Хуралд ирвэл зохих 71 багш ажилчдаас ирсэн 68 . Хурлын ирц 95.7 % байв.  Хуралдаан 18:00 цагт эхэллээ. 
                                      ХЭЛЭЛЦСЭН нь:
Сургуулийн захирал Ч. Доржпагма:
1.	Ерөнхий боловсролын сургуулийн бага боловсролын багш Ц.Наранцэцэгийг Монгол Улсын Төрийн дээд шагнал “Алтан гадас одон”-д тодорхойлох тухай.
2.	Цаг үеийн ажлын талаар хэлэлцүүлэхээр оруулсан.
Хэлэлцэх асуудлыг баталсны дараа бага боловсролын багш Ц.Наранцэцэгийн анкет, ажил байдлын тодорхойлолтыг бага боловсролын сургалтын менежер А.Отгонбаяр танилцууллаа.
Б.Ундрах /бага боловсролын багш/:  Ц.Наранцэцэг нь сургалтын цөм хөтөлбөр, суралцахуйн удирдамжийг маш сайн судалсан багшлах арга зүйг сайн эзэмшсэн төдийгүй нэгж, ээлжит хичээлийн төлөвлөгөөг сайн төлөвлөдөг бага боловсролын багш нартаа үргэлж зөвлөн тусладаг манай сургуулийн шилдэг багш нарын нэг.Миний бие дэмжиж байна.
С.Ууганцэцэг/Физикийн багш/: Ц.Наранцэцэг багш  миний бага ангийн багш юм. /1994-1998/  Тайван дөлгөөхөн зантай хичээлээ их сайн ойлгомжтой заадаг чадварлаг багш. Шавь нар нь багшийнхаа тэр арга барилаар хүмүүжээд  их уужуу тайван зантай байдаг байх. Үе үеийн шавь нар нь сум орон нутагтаа төдийгүй аймаг, нийслэл улсад гээд олон салбарт амжилттай ажиллаж байгаа.  Багшийгаа энэ хүндтэй шагнал авах ёстой хүний нэг гэж бодож байна. 
      О.Дагиймаа /Газарзүйн багш/:    С.Ууганцэцэг багш бид хоёр нэг ангийн хүүхдүүд ээ. Бидэнд А үсэг анхлан заасан ачтай багш багшдаа баярлаж явдаг шүү. Багшийгаа төрийн дээд “Алтан гадас одон”-гоор шагнуулахаар нэр дэвшиж байгаад баяртай байна дэмжиж байна.
   Ц.Болормаа /бага боловсролын багш/:    Ц.Наранцэцэг багш бид хоёр олон жил бага ангийн багшаар боловсролын байгууллагад хамт ажиллаж байна. Олон бага ангийг төгсгөсөн  олон сайхан шавь нартай, хамт олон дундаа хамгийн олон жил ажилласан хүмүүсийн нэг ээ.  Би дэмжиж байна.
     А.Отгонбаяр /бага боловсролын сургалтын менежер/
Санал хураалтыг явууллаа.
                                     ШИЙДВЭРЛЭСЭН нь:
Хуралд оролцогчдын 100%-ийн саналаар ЕБС-ийн бага боловсролын багш Ц.Наранцэцэгийг төрийн дээд шагнал “Алтан гадас одон”-гоор шагнуулахаар өргөн мэдүүлэхээр шийдвэрлэлээ.
Хуралдаан 19 цаг 35  минутанд дуусав.
                   ТЭМДЭГЛЭЛ ХӨТӨЛСӨН:                                                                                           
АРХИВ-БИЧИГ ХЭРГИЙН ЭРХЛЭГЧ                   Б.БАТЖАРГАЛ